**VABILO NA DIJAŠKI PLANINSKI TABOR 2023**

Zdravo!

Pri Mladinski komisiji, ki deluje v okviru Planinske zveze Slovenije, nameravamo organizirati dijaški planinski tabor.

Izvajamo ga z namenom, da srednješolci s celotne Slovenije skupaj preživite čudovit teden v naravi. Letos bo potekal v Čezsoči, manjši vasi, ki leži poleg kristalno čiste reke Soče.

Tekom tabora bomo širili planinsko zavest in širili mrežo novih poznanstev. Vsebinsko bo med drugim tabor zajemal pohode na okoliške vrhove, taborni ognji ter razne družabne in športne igre.

Tabor je primeren za vse, tako začetnike kot za izkušene planince, predvsem pa priporočljiv tistim, ki bi želeli splesti nove prijateljske vezi.

Če si želiš doživeti izkušnjo, ki se ti bo vtisnila v prijeten spomin? Potem si preberi še nekaj spodnjih informacij:

* **Datum: 19. – 26. 8. 2023.**
* **Kraj: taborni prostor v Čezsoči.**
* Okvirni program: 2 - 3 ture, družabne in športne igre, kopanje, spoznavanje osnov plezanja v feratah, druženje ob tabornem ognju, spoznavanje z varno hojo v hribe, predvsem pa čas za spletanje novih prijateljstev.
* Cena: 200 €. Bivanje v šotorih, polni penzion v taboru v Čezsoči, prehrana na turah in vse ostale aktivnosti, ki bodo potekale na taboru. Več informacij o tem prejmete ob uspešni prijavi. Za šotore, kuhinjo in prehrano ter kopalnico je poskrbljeno.
* Prijava: poteka preko spletnega obrazca, ki jo najdeš na spletni strani MK PZS (v novici Vabilo na dijaški planinski tabor 2023 oz. na spodnji povezavi)

Vse ostale informacije (skupaj s kontaktom) najdete na naši spletni strani:

* <https://mk.pzs.si/novice.php?pid=16139>

Lepo vabljen in vabljena!

Se vidimo na taboru,

Gregor Mansutti, vodja dijaškega planinskega tabora 2023